APROBACIÓN DEFINITIVA ORDENANZA FISCAL REGULADORA DA TAXA POLA UTILIZACIÓN PRIVATIVA DO DOMINIO PÚBLICO LOCAL
ADMINISTRACIÓN LOCAL — Municipal — Porriño, O (Ordenanzas e Regulamentos, 07/12/2023)

O Pleno da Corporación municipal na sesión ordinaria de data 27 de setembro de 2023, aprobou provisionalmente a ordenanza reguladora da taxa pola utilización privativa ou aproveitamento especial do dominio público local por instalacións de transporte e distribución de enerxía eléctrica, gas, auga e hidrocarburos e similares. Ao non haberse presentado reclamacións durante o prazo de exposición público, queda automáticamente elevado a definitivo o acordo plenario provisional da provisionalmente a ordenanza reguladora da taxa pola utilización privativa ou aproveitamento especial do dominio público local por instalacións de transporte e distribución de enerxía eléctrica, gas, auga e hidrocarburos e similares, cuxo texto íntegro se fai público, para o seu xeral coñecemento e en cumprimento do disposto no artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Co obxecto de mellorar a regulación dos supostos de aproveitamento especial do dominio público local e, a efectos de poñer en valor os bens propiedade do concello que tendo natureza xurídica de dominio público e por tanto corresponderlle un uso xeral, os mesmos están sendo utilizados de tal xeito que deles obteñen un aproveitamento especial, este Concello entende que é necesario proceder á implantación e regulación normativa da “taxa por polo aproveitamento especial do dominio público local por instalacións de transporte de enerxía eléctrica, gas, auga e hidrocarburos ou similares” xa que non se atopan gravados na actualidade os feitos impoñibles concretos derivados destas utilizacións, determinando pois o feito impoñible da taxa, os obrigados tributarios, o seu deveño, o período impositivo, as cotas tributarias e demais elementos reguladores do tributo, repercutindo deste xeito á facenda local o froito derivado do aproveitamento privativo que dito dominio ten para os particulares que o utilizan para proceder a unha explotación privativa do mesmo en beneficio propio. De conformidade coas sentencias recentes na materia, a cuantificación da base impoñible da taxa estará constituída polo valor da “utilidade derivada dos aproveitamentos efectuados” e a determinación da cota tributaria e as tarifas se efectuará utilizando parámetros obxectivos, proporcionados e non discriminatorios en atención aos requirimentos establecidos no artigo 24.1 letra a) do texto refundido das lei de facendas locais (Real decreto lexislativo 2/2004, do 5 de marzo). O informe técnico-económico que acompaña a esta Ordenanza, en atención ao establecido no artigo 25 do citado texto legal, xustifica o establecemento da taxa e pon de manifesto os limites do valor de mercado dos diferentes aproveitamentos e o réxime e ás tarifas que se inclúen na presente ordenanza responden aos recentes requirimentos establecidos na xurisprudencia existente na materia e aos establecidos polo Tribunal Supremo citándose, para o efecto, as sentenzas 2708/2016 [Recurso de Casación 1117/2016]; n.º2726/2016 [Recurso de Casación 436/2016]; n.º 49/2017 [Recurso de Casación 1473/2016], n.º489/2017 [Recurso de Casación 1238/2016], n.º 292/2019 [Recurso de Casación núm.1086/2017], n.º 308/19 [Recurso de Casación 1193/2017], n.º 1649/2020 [Recurso de Casación3508/2019], n.º 1659/2020 [Recurso de Casación 3099/2019], n.º 1783/2020 [Recurso de Casación 3939/2019] e n.º 275/2021 [Recurso de Casación 1986/2019], entre outras, que validan este modelo de Ordenanza e fixan o contido e esixencias da mesma.] No uso das facultades conferidas polos artigos 133.2 e 142 da Constitución española, e polo artigo 106 da Lei 7/1985, do 2 de abril, reguladora das bases do réxime local e, de conformidade co disposto nos artigos 15 a 19, 20 a 27 e 57 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRLRFL), este Concello establece a Taxa polo aproveitamento especial do dominio público local por instalacións de transporte de enerxía eléctrica, gas, auga e hidrocarburos ou similares, á que se refiren os artigos 20 e seguintes, e en especial o artigo 24.1. a), do citado Real decreto lexislativo, que se rexerá pola presente Ordenanza fiscal, e cuxas normas atenden ao previsto no artigo 57 do mesmo texto legal. A aplicación da presente ordenanza refírese ao réxime xeral, que se corresponde coa taxa establecida no artigo 24.1. a) TRLRFL, pola utilización privativa ou o aproveitamento especial do dominio público local nos que non concorran as circunstancias de ser empresas subministradoras de servizos de interese xeral que afecten á xeneralidade ou a unha parte importante do veciñanza e que ocupen o solo, subsolo ou voo das vías públicas municipais, circunstancias previstas no artigo 24.1. c) do citado TRLFL. Constitúe o feito impoñible da taxa, de acordo co artigo 20.1. a) e 20.3. k) do TRLRFL, o aproveitamento especial do dominio público local no seu solo, subsolo e voo con: O aproveitamento especial do dominio público local producirase sempre que se deban utilizar instalacións das referidas, que materialmente ocupan o dominio público en xeral. Aos efectos da presente Ordenanza enténdese por dominio público local todos os bens de uso, dominio ou servizo públicos que se atopen no termo municipal deste concello así como os bens comunais ou cuxo aproveitamento pertence ao común dos veciños, exceptuándose por iso os denominados bens patrimoniais. Son suxeitos pasivos da taxa regulada por esta Ordenanza, en concepto de persoas contribuíntes, todas as persoas físicas ou xurídicas titulares das redes de transporte de enerxía eléctrica, gas, auga e hidrocarburos, sempre que gocen ou aproveiten especialmente o dominio público local en beneficio particular, conforme a algún dos supostos previstos nos artigos 20 e seguintes do TRLRFL e de conformidade co feito impoñible delimitado no artigo 2 desta ordenanza. Poderán ser consideradas persoas sucesoras ou responder solidaria ou subsidiariamente das obrigacións tributarias do suxeito pasivo da taxa as persoas físicas e xurídicas ou as entidades do artigo 35.4 da Lei xeral tributaria (LXT) nos supostos establecidos legal ou regulamentariamente. Serán responsables solidarias da débeda tributaria as persoas ou entidades a que se refire o artigo 42 da LXT. Serán responsables subsidiarias as persoas administradoras das sociedades e os síndicos, interventoras e liquidadoras de quebras, concursos, sociedades e entidades en xeral, nos supostos e co alcance que sinala o artigo 43 da LXT.1.— No caso de que o aproveitamento especial comporte a destrución ou a deterioración do dominio público local, o beneficiario/a, a persoa ou a entidade en cuestión está obrigado, independentemente do pago da taxa que proceda, a reintegrar o custo total dos gastos de reconstrución ou reparación respectivos e a depositar previamente o seu importe.2.— Se os danos son de carácter irreparable, é necesario indemnizar ao concello coa mesma cantidade que o valor dos bens destruídos ou que o importe da deterioración efectivamente producida.3.— En ningún caso o concello pode condonar as indemnizacións nin os reintegros anteriores.1.— A base impoñible da taxa vén dada polo valor total da utilidade derivada do aproveitamento, chan e instalacións, dependendo do tipo de instalación, destino e clase que reflicte o informe técnico-económico, e calculada segundo a fórmula seguinte: Base impoñible (Valor do aproveitamento) [€] = (A [€/m2] + C (€/m2)) x CAVI x S [m2] Ou ben alternativamente: Base impoñible (Valor do aproveitamento) [€]= (A [€/m2] + C (€/m2)) x CAVI x B (m2/ml) x S [ml] Onde Á base impoñible así resultante (Anexo I) se lle aplicará un dos tipos de gravame que recolle o apartado seguinte en atención á intensidade do aproveitamento e ás prescricións das normas sobre cesión de bens de uso e dominio público.2.— Os Tipos de Gravame, conforme á esixencia do Tribunal Supremo nas súas Sentenzas, entre outras, a do 3 de decembro do 2020, establécense en atención ás xustificacións expostas no estudo económico, nos seguintes tipos impositivos diferentes en atención á intensidade do uso do dominio público local: 3.— A Cota Tributaria será a que resulte de aplicar o valor do aproveitamento unitario polas unidades de ocupación/superficie (metros liñais ou metros cadrados ocupados, segundo proceda) e polo tipo de gravame. No anexo II–Bases impoñibles unitarias, tipos impositivos e cota tributaria, a cota determínase referida a unha unidade de ocupación.1.— O período impositivo coincide co ano natural salvo os supostos de inicio ou cesamento no aproveitamento especial do dominio público local, casos en que se aplicará o correspondente rateo trimestral, conforme ás seguintes regras: 2.— A obriga de pago da taxa nace: 3.— Cando os aproveitamentos especiais do dominio público local se prolonguen durante varios exercicios, a devindicación da taxa terá lugar o 1 de xaneiro de cada ano e o período impositivo comprenderá o ano natural.1.— Nos supostos de concesión ou autorización de novos aproveitamentos, xunto coa solicitude de autorización para gozar do aproveitamento especial, os obrigados tributarios deberán presentar unha declaración co seguinte contido: para cada instalación de transporte deberán detallar o seu tipo e categoría (de acordo co Cadro de “Cotas tributarias por unidade de ocupación” que figura no anexo II da ordenanza fiscal), e os metros liñais de ocupación e, no seu caso, a referencia catastral da parcela ou parcelas de dominio público nas que se sitúan.2.— Nos supostos de aproveitamentos especiais continuados, e en tanto non se produza o seu cesamento, e tras a primeira liquidación practicada conforme ao parágrafo 1 deste artigo, os obrigados tributarios serán incorporados a unha lista cobratoria ou padrón da taxa, elaborado a partir dos datos contidos na declaración, e que será notificado ou persoalmente ao suxeito pasivo ou de forma colectiva mediante exposición pública no taboleiro de anuncios do concello polo período correspondente, e que se anunciará, neste último caso, no Boletín Oficial da Provincia de Pontevedra. Unha vez incluídos no padrón, o pagamento da taxa regulada nesta Ordenanza realizarase nos prazos que se sinalen para o cobro das débedas de notificación colectiva e periódica. A non recepción do documento de pagamento non invalida a obriga de satisfacer a taxa. Os suxeitos pasivos deberán comunicar calquera variación de orde físico, económico ou xurídico que se produza no aproveitamento especial ou e que teña transcendencia a efectos desta taxa, no prazo dun mes dende a data en que se produza. Ditas variacións xurdirán efectos no devengo seguinte da taxa.3.— As persoas físicas ou xurídicas e demais entidades interesadas na concesión de aproveitamentos regulados nesta Ordenanza ou titulares de concesións administrativas ou outras autorizacións legais, que non conten coa preceptiva, no seu caso, licenza municipal, deberán solicitar a mesma e cumprir os trámites legais que resulten de aplicación, sen que a súa falta lles exima do pagamento da taxa.4.— Unha vez autorizada a ocupación sobre os bens a que se refire esta Ordenanza ou establecida a mesma, se non se determinou con exactitude a duración da autorización do aproveitamento especial, entenderase prorrogada a efectos desta Ordenanza ata que se presente a declaración de baixa polos suxeitos pasivos. Mentres non se presente a baixa continuará a obriga de pagamento da taxa. Soamente se admitirán nesta taxa as exencións e bonificacións que veñan establecidos en tratados, acordos internacionais ou en normas con rango de lei.1.— Se a xestión, a inspección e a recadación do tributo foron delegadas total ou parcialmente na Deputación de Pontevedra, as normas contidas nos artigos anteriores serán aplicables ás actuacións que ten que realizar a Administración delegada, sempre que non contradigan o establecido na ordenanza fiscal xeral desta última, xa que nese caso, no que respecta á recadación e ás normas de eficiencia e economía, incluído o relativo á achega de documentación polos interesados regulado no art.28 da Lei 39/2015, prevalecería o establecido na normativa específica do órgano de xestión tributaria.2.— O órgano de xestión tributaria establecerá os circuítos administrativos máis adecuados para conseguir a colaboración das organizacións representativas dos suxeitos pasivos co fin de simplificar o cumprimento das obrigacións formais e materiais derivadas daquelas, ou os procedementos de liquidación e recadación.3.— Todas as actuacións de xestión, inspección e recadación que leve a cabo o órgano de xestión tributaria axustaranse ao que prevé a normativa vixente e a súa ordenanza xeral de xestión, inspección e recadación, aplicable aos procesos de xestión dos ingresos locais, a titularidade dos cales corresponde aos municipios da provincia de Pontevedra que delegaron as súas facultades na Deputación. En materia de infraccións e sancións relacionadas coa taxa regulada nesta ordenanza fiscal, haberá que aterse ao disposto na Lei xeral tributaria e demais normativa aplicable ó efecto. No non previsto nesta ordenanza, a xestión, a inspección e recadación da taxa rexerase polo establecido na lexislación tributaria vixente que resulte de aplicación. Dende a entrada en vigor da presente Ordenanza quedan derrogadas cantas disposicións municipais se opoñan á mesma, no relativo ás instalacións de transporte de enerxía eléctrica, gas, auga e hidrocarburos, en canto ao contemplado no art.24.1. a) do TRLFL. A presente ordenanza fiscal que foi aprobada polo Pleno da Corporación na sesión realizada o 27.09.2023, producirá efectos unha vez publicada integramente no Boletín Oficial da Provincia de Pontevedra e continuará en vigor ata que se acorde a súa modificación ou derrogación. ELEMENTO TRIBUTARIO EA-1: proxección do eixo central da líña aérea de electricidade sobre o terreo [ml] ELEMENTO TRIBUTARIO EA-2: superficie da base dos apoios de liñas aéreas de electricidade [m2] U: Tensión nominal ELEMENTO TRIBUTARIO ES-1: proxección do eixo central da líña subterránea de electricidade sobre o terreo [ml] U: Tensión nominal ELEMENTO TRIBUTARIO GH-1: proxección do eixo central da canalización de gas ou hidrocarburos sobre o terreo [ml] ELEMENTO TRIBUTARIO AU-1: proxección do eixo central da tubaxe ou canle sobre o terreo [ml] ELEMENTO TRIBUTARIO IC-1: superficie construída da instalación [m2] ELEMENTO TRIBUTARIO EA-1: proxección do eixo central da líña aérea de electricidade sobre o terreo [ml] ELEMENTO TRIBUTARIO EA-2: superficie da base dos apoios de liñas aéreas de electricidade [m2] U: Tensión nominal ELEMENTO TRIBUTARIO ES-1: proxección do eixo central da líña subterránea de electricidade sobre o terreo [ml] U: Tensión nominal ELEMENTO TRIBUTARIO ES-1: proxección do eixo central da líña subterránea de electricidade sobre o terreo [ml] U: Tensión nominal ELEMENTO TRIBUTARIO GH-1: proxección do eixo central da canalización de gas ou hidrocarburos sobre o terreo [ml] ELEMENTO TRIBUTARIO AU-1: proxección do eixo central da tubaxe sobre o terreo [ml] ELEMENTO TRIBUTARIO IC-1: superficie construída da instalación [m2] En O Porriño a 30 de novembro de 2023. O Alcalde Manuel Alejandro Lorenzo Alonso